Document ID: /roh_data/filtered/fineweb-2-filterrobots_roh.jsonl.gz/50

Hockey sin glatsch
Partenz/Signuradi avant il terz gieu da playoff
-
- Zoom
- Partenz/Signuradi spera ch'ils pucks sa tschentian er questa saira en il gol da l'adversari (Keystone)
Gievgia saira stat per il club da hockey Partenza/Signuradi in impurtant gieu sin il program. Cun ina victoria pon ils Grischuns cuntanscher il final dals playoffs da la segunda liga.
L’onn passà aveva il club da hockey Partenza/Signuradi gnanc dumagnà il pass en ils playoffs. Uss giogan els la seria da mez final e là guarda quai ora fitg bain. Cun 2:0 mainan els la seria encunter il grond favurit, l’EHC Wetzikon, quell'equipa, che giugava la stagiun passada anc en l'emprima liga.
Gist 3 equipas grischunas vevan dumagnà il pass el quart final dals playoffs en la segunda liga da hockey sin glatsch. La qualificaziun per il mezfinal ha dentant mo l'equipa da Partenza/Signuradi dumagnà. Il club da hockey Engiadina ed il club da hockey da San Murezzan eran crudads ora en il quartfinal. (rtr/ec)